CELEX: C2007/211/05
Language: da
Date: 2007-09-08 00:00:00
Title: Sag C-212/05: Domstolens dom (Store Afdeling) af 18. juli 2007 — Gertraud Hartmann mod Freistaat Bayern (anmodning om præjudiciel afgørelse fra Bundessozialgericht — Tyskland) (Grænsearbejdere — forordning nr. 1612/68/EØF — flytning af bopæl til en anden medlemsstat — ikke-erhvervsaktiv ægtefælle — børnepasningsydelse — tilkendelse til ægtefællen afslået — social fordel — bopælskrav)

8.9.2007   
            
            
               DA
            
            
               Den Europæiske Unions Tidende
            
            
               C 211/4
            
         Domstolens dom (Store Afdeling) af 18. juli 2007 — Gertraud Hartmann mod Freistaat Bayern (anmodning om præjudiciel afgørelse fra Bundessozialgericht — Tyskland)
   (Sag C-212/05) (1)
   
   (Grænsearbejdere - forordning nr. 1612/68/EØF - flytning af bopæl til en anden medlemsstat - ikke-erhvervsaktiv ægtefælle - børnepasningsydelse - tilkendelse til ægtefællen afslået - social fordel - bopælskrav)
   (2007/C 211/05)
   Processprog: tysk
   Den forelæggende ret
   Bundessozialgericht
   Parter i hovedsagen
   
      Sagsøger: Gertraud Hartmann
   
      Sagsøgt: Freistaat Bayern
   Sagens genstand
   Anmodning om præjudiciel afgørelse — Bundessozialgericht — fortolkning af Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet (EFT L 257, s. 2) — begrebet arbejdstager — tysk tjenestemand, der har flyttet sin bopæl til Østrig, men er fortsat med at arbejde i Tyskland — afslag på tildeling af børnepasningsydelse (Erziehungsgeld) til hans ægtefælle, som har bopæl i Østrig og østrigsk statsborgerskab og ikke er erhvervsaktiv i Tyskland — social fordel
   Konklusion
   
               1)
            
            
               En statsborger i en medlemsstat, som har flyttet sin bopæl til en anden medlemsstat, men har opretholdt sit tjenesteforhold i førstnævnte medlemsstat og siden da har udøvet sin erhvervsmæssige beskæftigelse som grænsearbejder, kan påberåbe sig status som »vandrende arbejdstager« som omhandlet i Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet.
            
         
               2)
            
            
               Artikel 7, stk. 2, i forordning nr. 1612/68 er under omstændigheder som dem, der foreligger i hovedsagen, til hinder for, at ægtefællen til en vandrende arbejdstager, der udøver erhvervsmæssig aktivitet i en medlemsstat, som er ikke-erhvervsaktiv og har bopæl i en anden medlemsstat, udelukkes fra at modtage en social fordel med de særlige kendetegn, der er karakteristiske for den tyske børnepasningsydelse, fordi denne ægtefælle hverken har bopæl eller sædvanligt ophold i førstnævnte medlemsstat.
            
         
      (1)  EUT C 193 af 6.8.2005.